Greek Legal Document

Category: 271

Content:
35. ΝΟΜΟΘΕΤ. ΔΙΑΤΑΓΜΑ υπ’ αριθ. 380 της 6/11 Αυγ. 1947 (ΦΕΚ Α΄ 165) Περί αυξήσεως της καθ’ ύλην αρμοδιότητος των Διοικητικών Δικαστηρίων Στρατιωτικών Επιτάξεων και τροποποιήσεως ενίων τινών διατάξεων του Νόμ. 4442/29 «περί Στρατιωτικών εισφορών και ναυλώσεων και Α. Ν. 365/36». Άρθρ.1.-(Καθορίζεται η καθ’ ύλην αρμοδιότης των εν άρθρ. 32 του Νόμ. 4442 διοικητικών δικαστηρίων). Άρθρ.2.-(Μεταβατική διάταξις). Άρθρ.3.-1.Το χρηματικόν ποσόν των δυνάμει του Νόμ. 4442/29 και Α.Ν. 365/36 επιβαλλομένων χρηματικών ποινών και προστίμων καθορίζεται εκάστοτε εις χαρτίνας δραχμάς δια Β.Δ/τος προκαλουμένου υπό των Υπουργών Οικονομικών και Στρατιωτικών. 2.Το άρθρ. 18 της Νόμ. 4442/29 καταργείται. Άρθρ.4.-Το Ν.Δ. υπ’ αριθ. 1533 της 16 Μαΐου 1942 «περί τροποποιήσεως και συμπληρώσεως του υπ’ αριθ. 554/41 Ν.Δ/τος «περί διακανονισμού απαιτήσεων κατά του Δημοσίου εκ πράξεων ή παραλείψεων Στρατιωτικών Αρχών, κατά την διάρκειαν του πολέμου 1940-41, ως ετροποποιήθη υπό του υπ’ αριθ. 757/41 Ν.Δ/τος «περί αντικαταστάσεως του άρθρ. 8 του υπ’ αριθ. 554/41 Ν.Δ/τος και κωδικοποιήσεως αμφοτέρων τούτων εις έν ενιαίον κείμενον, ως και τα υπ’ αυτού τροποποιηθέντα, συμπληρωθέντα και κωδικοποιηθέντα υπ’ αριθ. 554/41 και 757/41 Ν.Δ/τα, κυρούμενα αφ’ ης ίσχυσαν, καταργούνται από της ενάρξεως της ισχύος του παρόντος. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Ε.β.35 Εισφορές και Ναυλώσεις (Επιτάξεις)